Alfonso Pérez Muñoz (Getafe, 1972. szeptember 26. –) spanyol válogatott labdarúgó.

Pályafutása 
A Getafe és a Real Madrid akadémiáján nevelkedett. Az utóbbi tartalék csapatában 1989 és 1992 között szerepelt, 1991-től már a felnőttek közt is számításba vették. 1991. február 24-én a Real Zaragoza ellen debütált a bajnokságban, a 64. percben Paco Llorente váltotta őt. Az 1994–1995-ös szezonban megnyerték a csapattal a bajnokságot. 1995 nyarán a Real Betis csapatába igazolt és a második szezonjában 25 bajnoki gólt szerzett. 2000-ben a Barcelona klubjának lett a játékosa. 2000. szeptember 9-én a Málaga CF elleni bajnoki mérkőzésen debütált kezdőként a klubban. 2002 januárjában fél évre kölcsönbe a francia Marseille játékosa lett. Itt 11 bajnokin 4 gólt szerzett, a Sedan klubja ellen duplázott. Szerződése lejártát követően volt klubja a Real Betis igazolta le. 2005 júliusában éejárt a szerződése és visszavonult, majd csatlakozott a Real Madrid veterán csapatához.

Válogatott 
Tagja volt az aranyérmes olimpiai válogatottnak, amely a hazai rendezésű tornán szerepelt 1992-ben. A felnőtt válogatott tagjaként az 1996-os labdarúgó-Európa-bajnokságon és 2000-esen is részt vett, valamint az 1998-as labdarúgó-világbajnokságon.

Sikerei, díjai

Klub 
Real Madrid
Spanyol bajnok: 1994–95
Spanyol kupa: 1992–93
Spanyol szuperkupa: 1990, 1993
Real Betis
Spanyol kupa: 2004–05

Válogatott 
Spanyolország U23
Olimpiai játékok: 1992

Egyéni 
Az év spanyol labdarúgója: 1998

Források

További információk 
Transfermarkt profil

Spanyol labdarúgók
Labdarúgócsatárok
Spanyol olimpiai bajnokok
Olimpiai bajnokok (1992)
Olimpiai bajnokok (labdarúgás)
A Real Madrid Castilla labdarúgói
A Real Madrid labdarúgói
A Real Betis labdarúgói
A Barcelona labdarúgói
Az Olympique Marseille labdarúgói
Az 1992. évi nyári olimpiai játékok labdarúgói
Az 1996-os Európa-bajnokság labdarúgói
Az 1998-as világbajnokság labdarúgói
A 2000-es Európa-bajnokság labdarúgói
1972-ben született személyek
Élő személyek